Folketing
2009-03-17

Jeg ville egentlig gerne kunne høre svaret som et tilsagn om, at vi skal bestræbe os på at lave kriterierne, fordi vi erkender, at det er meget, meget få børn, der skal blive mødt af denne meget dramatiske afgørelse. Men jeg synes, at ordføreren taler med to tunger. På den ene side hører jeg ordføreren give mig ret i, at det, der er bestræbelsen, er at få lavet kriterierne, så vi ikke kommer til at lave overkill på det her, men på den anden side hører jeg ordføreren sige, at det er lige meget med antallet. Kunne ordføreren ikke lige gøre mig lidt tryg ved at sige: Nej, vi skal bestræbe os på at lave kriterier, der gør, at det ikke er et spørgsmål, om det er 8 eller 12, men at det er få børn, vi taler om?